ആംബുലന്സ് ഡ്രൈവറെ ആക്രമിച്ച സംഭവം: പ്രതി പിടിയില് മലയിന്കീഴ്: മദ്യ ലഹരിയില് രോഗി ഡ്രൈവറുടെ കഴുത്തില് പിടിച്ചുതിരിച്ചതിനെ തുടര്ന്ന് നിയന്ത്രണംവിട്ട ആംബുലന്സ് ആറടി താഴ്ചയിലേക്ക് മറിഞ്ഞ സംഭവത്തില് പ്രതി താന്നിവിള സ്വദേശി കണ്ണനെ 24 മാറനല്ലൂര് പൊലീസ് പിടികൂടി. ഞായറാഴ്ച രാത്രി 9.30ന് ചീനിവിള റോഡിലായിരുന്നു സംഭവം. സംഭവത്തിന് ശേഷം ഓടി രക്ഷപ്പെട്ട പ്രതിയെ ഇന്നലെ മാറനല്ലൂര് പൊലീസാണ് പിടികൂടിയത്. സ്വകാര്യ ആംബുലന്സ് ഉടമ നല്കിയ പരാതിയില് മാറനല്ലൂര് പൊലീസ് കേസെടുത്തിരുന്നു. ആംബുലന്സ് ഉടമ പൊലീസിന്റെ സാന്നിദ്ധ്യത്തില് നഷ്ടപരിഹാരം ആവശ്യപ്പെട്ടെങ്കിലും നല്കാന് പ്രതി കൂട്ടാക്കിയില്ല.